FI Euroopan unionin virallinen lehti C 62/20

Ilmoitus etuuskohtelusopimuksista, joissa määrätään diagonaalisesta alkuperäkumulaatiosta Euroopan yhteisön, Länsi-Balkanin maiden ja Turkin välillä

(2009/C 62/07)

Euroopan yhteisö neuvotteli osana vakautus- ja assosiaatioprosessia (SAP-prosessi) vapautus- ja assosiaatiosopimukset (SAA-sopimus) Länsi-Balkanin maiden kanssa (Albania, Bosnia ja Hertsegovina, entinen Jugoslavian tasavalta Makedonia, Kroatia, Montenegro ja Serbia). Entisen Jugoslavian tasavallan Makedonian ja Kroatian kanssa tehdyt SAA-sopimukset ovat tulleet voimaan. Siihen saakka, kun Albanian, Bosnia ja Hertsegovinan ja Montenegron kanssa tehdyt SAA-sopimukset tulevat voimaan, sovelletaan kyseisten maiden kanssa kaupasta ja kaupan liitännäistoimenpiteistä tehtyjä väliaikaisia sopimuksia.

Euroopan yhteisön ja Albanian (1), Bosnia ja Hertsegovinan, entisen Jugoslavian tasavallan Makedonian (2) ja Montenegron kanssa tehtyihin SAA-sopimuksiin tai väliaikaisiin sopimuksiin liitettyjen käsitteen ”alkuperätuotteet” määrittelyä ja hallinnollisen yhteistyön menetelmiä koskevien pöytäkirjojen 3 ja 4 artiklassa määrätään diagonaalisesta alkuperäkumulaatiosta asianomaisten sopimuspuolten (3) välillä, ja kun kyse on tuotteista, joihin sovelletaan EY-Turkki-sekakomitean päätöstä N:o 1/95, Turkin (4) osalta.

Mainittujen artiklojen 4 kohdan mukaan yhteisö ja asianomaiset maat ilmoittavat toisilleen Euroopan komissio välityksellä muiden maiden kanssa voimassa olevista sopimuksistaan ja niihin sisältyvistä alkuperäsäännöistä. Saatuaan tällaisen ilmoituksen Euroopan komissio ilmoittaa Euroopan unionin virallisen lehden C-sarjassa päivämäärän, josta alkaen mainituissa artikloissa määrättyä diagonaalista kumulaatiota sovelletaan vaaditut edellytykset täyttäviin tuotteisiin. Se on myös tämän ilmoituksen tarkoitus.

On syytä muistaa, että kumulaatiota voidaan soveltaa vain, jos maat, jossa viimeinen valmistustoimi on suoritettu, ja lopulliset määrämaat ovat tehneet samat alkuperäsäännöt sisältävät vapaakauppasopimukset kaikkien sellaisten maiden kanssa, jotka osallistuvat alkuperäaseman saamiseen, eli kaikkien sellaisten maiden kanssa, joista tuotteeseen käytetyt ainekset ovat peräisin. Aineksia, jotka ovat peräisin maasta, joka ei ole tehnyt sopimusta sellaisen maiden kanssa, jossa viimeinen valmistustoimi on suoritettu, tai lopullisten määrämaiden kanssa, on pidettävä ei-alkuperäaineksina.

Jäljempänä olevassa taulukossa esitetään tällaiseen kumulaatioon osallistuvien maiden välinen tilanne sekä mainitaan päivämäärät, jona asiaa koskevat alkuperäpöytäkirjat ja niiden muutokset ovat tulleet voimaan. Diagonaalista kumulaatiota voidaan soveltaa, jos lopullinen määrämaa on Euroopan yhteisön jäsenvaltio, tai kun kyse on tuotteista, joihin sovelletaan EY-Turkki-sekakomitean päätöstä N:o 1/95, Turkki.

Taulukossa lueteltujen maiden 2-kirjaimiset maatunnukset (ISO-Alpha-2-koodit) ovat seuraavat:

— Albania AL — Bosnia ja Hertsegovina BA — Entinen Jugoslavian tasavalta Makedonia MK (5) — Montenegro ME — Serbia RS — Turkki TR

Tämä ilmoitus saatetaan ajan tasalle tarvittaessa.

Päivämäärät, joista alkaen sovelletaan pöytäkirjoja, joiden alkuperäsäännöissä määrätään Euroopan yhteisön, Albanian, Bosnia ja Hertsegovinan, entisen Jugoslavian tasavallan Makedonian, Montenegron, Serbian ja Turkin välisestä diagonaalisesta alkuperäkumulaatiosta

EU TR (6) AL 1.1.2007 BA 1.7.2008 MK 1.1.2007 ME 1.1.2008 RS — Merkkien selitykset: — Väliaikainen sopimus ei ole vielä tullut voimaan.

(1) Pöytäkirja sellaisena kuin se on korvattuna väliaikaisen sopimuksen pöytäkirjan liitteellä VII, jossa otetaan huomioon Bulgarian ja Romanian liittyminen Euroopan unioniin.

(2) Pöytäkirja sellaisena kuin se on korvattuna SAA-sopimuksen pöytäkirjan liitteellä IX, jossa otetaan huomioon Bulgarian ja Romanian liittyminen Euroopan unioniin.

(3) Kroatian kanssa tehdyn SAA-sopimuksen pöytäkirjassa, joka koskee käsitteen ”alkuperätuotteet” määrittelyä ja hallinnollisen yhteistyön menetelmiä (sellaisena kuin se on korvattuna liitteellä X, jossa otetaan huomioon Bulgarian ja Romanian liittyminen Euroopan unioniin) ei määrätä diagonaalisesta kumulaatiosta. Serbian kanssa tehtyä väliaikaista sopimusta ei ole vielä pantu täytäntöön. Yhteenkään SAA-sopimukseen tai väliaikaiseen sopimukseen ei sisälly määräyksiä Kosovon tullialueen kanssa käytävästä kaupasta.

(4) Turkki voi osallistua Euroopan yhteisön ja Länsi-Balkanin maiden väliseen diagonaalisen alkuperäkumulaation järjestelmään, jos Turkin ja Länsi-Balkanin maiden välillä tehdyissä sopimuksissa määrätään diagonaalisesta alkuperäkumulaatiosta.

(5) ISO-koodi 3166. Väliaikainen koodi, joka ei vaikuta maan lopulliseen, Yhdistyneissä Kansakunnissa meneillään olevien neuvottelujen päätteeksi annettavaan nimeen.

(6) Tällä hetkellä voimassa olevissa Turkin ja tiettyjen Länsi-Balkanin maiden (AL, BA ja MK) välillä tehdyissä sopimuksissa määrätään vain kahdenvälisestä kumulaatiosta Kyseiset maat neuvottelevat parhaillaan alkuperäpöytäkirjojen muuttamisesta SAP+-kumulaation mukaisiksi.

Merkkien selitykset: